**คำนำ**

**รายงานฉบับนี้เป็นส่วนหนึ่งของรายวิชาการศึกษาค้นคว้าและสร้างองค์ความรู้ เพื่อเป็นประโยชน์แก่นักเรียนโรงเรียน สตรีอ่างทอง ที่จะศึกษาเกี่ยวกับวิธีลดปริมาณขยะในโรงเรียน ซึ่งคณะผู้จัดทำ จัดทำขึ้นเพื่อสร้างจิตสำนึกเกี่ยวกับสิ่งแวดล้อมในโรงเรียนและการทิ้งขยะแก่นักเรียนคณะผู้จัดทำหวังเป็นอย่างยิ่งว่ารายฉบับนี้จะเป็นประโยชน์แก่นักเรียนโรงเรียนสตรีอ่างทองหากมีข้อบกพร่องประการใด คณะผู้จัดทำขออภัยไว้ ณ โอกาสนี้ด้วย**

**คณะผู้จัดทำ**

**กิตติกรรมประกาศ**

**รายงานฉบับนี้สำเร็จและสมบูรณ์เป็นรูปเล่ม ด้วยความกรุณาและเอาใจใส่เป็นอย่างดีจากคุณครู วศิษ วงศ์ดิษฐ์ ที่ได้กรุณาให้คำปรึกษาและแนะแนวทางในการทำรายงาน**

**การดำเนินการทำรายงานในครั้งนี้โดยไม่มีข้อบกพร่อง รวมทั้งข้อเสนอแนะและข้อคิดเห็นต่างๆมาตลอดทั้งการตรวจแก้ไขรายงานฉบับนี้ให้สำเร็จสมบูรณ์ยิ่งขึ้น ทางคณะผู้จัดทำจึงขอขอบพระคุณเป็นอย่างสูงไว้ ณ โอกาสนี้**

**ขอขอบพระคุณคุณครูทุกท่านที่ได้ประสิทธิ์ประสาทวิชา ความรู้ และประสบการณ์ตลอดจนอำนวยความสำเร็จให้บังเกิด**

**สุดท้ายนี้ คุณพ่อ คุณแม่ ที่เป็นกำลังใจ และให้ความช่วยเหลือในการเก็บรวบรวมข้อมูลและให้คำแนะนำในการทำรายงานครั้งนี้ให้สำเร็จลุล่วงด้วยดีตลอดมา**

**คณะผู้จัดทำ**

**ชื่อเรื่อง              ลดปริมาณขยะในโรงเรียน**

**ผู้ศึกษา                  1. นางสาว กมลพัฒน์ ทิพวารี**

**2. นางสาว สุวพัชร แจ่มกระจ่าง**

**3. นางสาว กนกพร สุขทอง**

**ครูที่ปรึกษา           คุณครูวศิษ วงศ์ดิษฐ์**

**ชื่อวิชา                   การศึกษาค้นคว้าและสร้างองค์ความรู้**

**ชื่อโรงเรียน           โรงเรียนสตรีอ่างทอง**

**บทคัดย่อ**

**การศึกษาค้นคว้า  เรื่อง ลดปริมาณขยะในโรงเรียน มีวัตถุประสงค์ เพื่อ**

**1) เพื่อศึกษาปริมาณขยะในโรงเรียน**

**2) เพื่อศึกษาสาเหตุที่มาของขยะ**

**3) เพื่อศึกษาการป้องกันขยะในโรงเรียน**

**4)  เพื่อศึกษาการลดปริมาณขยะในโรงเรียน โดยศึกษาจากการสำรวจพื้นที่ภายในโรงเรียนและอาคารต่างๆ**

**ผลการศึกษาค้นคว้า ปรากฏว่า**

**1.             ปริมาณขยะในโรงเรียน**

**1.1 ขยะในโรงเรียนมีปริมาณลดน้อยลง**

**2.             สาเหตุที่มาของขยะ**

 **2.1      เกิดจากนักเรียนเป็นส่วนใหญ่**

 **2.2      เกิดจากความมักง่ายของนักเรียน**

**3.            การป้องกันขยะในโรงเรียน**

 **3.1      รณรงค์ให้นักเรียนมีจิตสำนึกในการทิ้งขยะให้เป็นที่**

**4.             การลดปริมาณขยะในโรงเรียน**

 **4.1      การคัดแยกขยะ**

 **4.2      ใช้ถุงผ้าหรือตะกร้าหวาย**

 **4.3      ใช้แก้วน้ำส่วนตัวงดใช้แก้วที่ใช้ครั้งเดียวแล้วทิ้ง**

 **4.4      อย่าใช้กระดาษสิ้นเปลือง**

**5.             ผู้ออกแบบสอบถามเห็นด้วยว่า รายงานเรื่อง การลดปริมาณขยะในโรงเรียน เล่มนี้สามารถลดปริมาณขยะในโรงเรียนได้**

**กล่าวโดยสรุป ขยะเป็นสาเหตุหลักของโรงเรียน ซึ่งก่อให้เกิดมลพิษและสภาพแวดล้อมภายในโรงเรียน แต่ขยะเราสามารถกำจัดได้โดย วิธีง่ายๆ และได้ผลจริง ด้วยการปลูกจิตสำนึกให้นักเรียนรักษาความสะอาด ปริมาณขยะสามารถลดได้จริง เป็นไปตามสมมุติฐานที่ตั้ง**

**บทที่ 1**

**บทนำ**

**ความเป็นมาและความสำคัญของปัญหา**

**โรงเรียนสตรีอ่างทองเป็นโรงเรียนมัธยมศึกษาสังกัดสำนักงานคณะกรรมการการศึกษาขั้นพื้นฐาน**

**จากความเป็นมาและความสำคัญดังกล่าวแล้ว ทำให้ผู้ศึกษาค้นคว้าเรื่อง ลดปริมาณขยะในโรงเรียน ซึ่งขยะที่เพิ่มขึ้นเป็นปริมาณมากนั้นเกิดจากความมักง่ายและขาดความจิตสำนึกถึงผลเสียที่จะเกิดขึ้น เป็นสาเหตุที่พบบ่อยมาก ซึ่งจะเห็นได้จากหารทิ้งขยะลงตามพื้นหรือแหล่งน้ำโดยไม่ทิ้งลงในถังรองรับที่จัดไว้ให้ หรือแม้กระทั่งการซื้อการใช้สิ่งของของนักเรียนเช่น ขนม กระดาษ แก้วน้ำ ขวดน้ำ โดยใส่ถุงพลาสติกหลายๆถุง ทำให้มีขยะเพิ่มในปริมาณมาก**

**วัตถุประสงค์**

**1.   เพื่อศึกษาปริมาณขยะในโรงเรียน**

**2.   เพื่อศึกษาสาเหตุที่มาของขยะ**

**3.   เพื่อศึกษาการป้องกันขยะในโรงเรียน**

**4.   เพื่อศึกษาการลดปริมาณขยะในโรงเรียน**

**สมมุติฐาน**

**ถ้าลดการรับประทานอาหารนอกพื้นที่บริเวณโรงอาหารจะสามารถลดปริมาณขยะได้จริง**

**ขอบเขตของปัญหา**

**เนื้อหา**

**-          ปริมาณขยะในโรงเรียน**

**-          สาเหตุที่มาของขยะ**

**-          การป้องกันขยะในโรงเรียน**

**-          การลดปริมาณขยะในโรงเรียน**

**ระยะเวลา**

**ภาคเรียนที่ 1 ปีการศึกษา 2562**

**ตัวแปรที่ใช้ในการศึกษาค้นคว้า**

**-          ตัวแปรต้น คือ การทิ้งขยะของนักเรียนที่ไม่คำนึงถึงปริมาณของขยะ**

**-          ตัวแปรตาม คือ ขยะในโรงเรียนลดน้อยลง จึงเป็นโรงเรียนที่ปลอดขยะ**

**ประโยชน์ที่คาดว่าจะได้รับจากโครงการ**

**1. ทราบถึงปริมาณขยะในโรงเรียน**

**2. ทราบถึงสาเหตุที่มาของขยะ**

**3. ทราบถึงวิธีการป้องกันขยะในโรงเรียน**

**4. ทราบถึงวิธีการลดปริมาณขยะในโรงเรียน**

**บทที่2**

**เอกสารที่เกี่ยวข้อง**

**เอกสารที่ใช้ในการศึกษาค้นคว้า เรื่องการลดปริมาณขยะในโรงเรียน**

**มีหัวข้อและรายละเอียดดังนี้**

**1. ปริมาณขยะในโรงเรียน**

**2. สาเหตุที่มาของขยะ**

**3. การป้องกันขยะในโรงเรียน**

**4. การลดปริมาณขยะในโรงเรียน**

**1.ปริมาณขยะในโรงเรียน**

**ขยะในโรงเรียนสตรีอ่างทองที่เก็บขนจากอาคารหรือขยะที่นักเรียนสร้างขึ้นและทิ้งไม่เป็นที่ ขยะในโรงเรียน จะมีปริมาณสะสมเพิ่มขึ้นทุกๆวัน ปริมาณขยะที่บันทึกได้นี้ยังมีขยะบางส่วนที่หลงเหลือจากการเก็บของจิตอาสาอีกจำนวนหนึ่งด้วยจะเห็นได้ว่าโรงเรียนสตรีอ่างทอง กำลังเผชิญกับปัญหาขยะล้นโรงเรียน เป็นแหล่งการศึกษา มีปริมาณนักเรียนที่เข้ามาร่วมใช้ทรัพยากรในโรงเรียนเพิ่มขึ้น ส่งผลให้การบริโภค การศึกษา และกิจกรรมต่างๆ จากการหมักหมมของกองขยะที่ไม่ได้รับการคัดแยก ทำให้เกิดการเหม็นเน่า และทำให้ภาพลักษณ์ของโรงเรียนดูแย่ลง**

**2.สาเหตุที่มาของขยะ**

**เกิดจากความมักง่ายและขาดจิตสำนึก ถึงผลเสียที่จะเกิดขึ้น เป็นสาเหตุที่พบบ่อยมาก ซึ่งจะเห็นได้จากการทิ้งขยะลงตามพื้นหรือแหล่งน้ำโดยไม่ทิ้งลงในถังรองรับที่จัดไว้ให้ หรือแม้กระทั่งการซื้อของการใช้สิ่งของของนักเรียนเช่น ขนม กระดาษ แก้วน้ำ ขวดน้ำ โดยใส่ถุงพลาสติกหลายๆถุง ทำให้มีขยะเพิ่มในปริมาณมาก**

**3.การป้องกันขยะในโรงเรียน**

**รณรงค์ให้นักเรียนมีจิตสำนึกในการทิ้งขยะให้เป็นที่ โดยเริ่มจากนักเรียนกลุ่มเล็กๆ เช่น   จิตอาสา  สภานักเรียน เป็นต้น**

**การป้องกันและควบคุมการเพิ่มขึ้นของปริมาณขยะที่สําคัญ คือ การลดขยะที่แหล่งกําเนิด (Source reduction) โดยอาศัยขบวนการปรับเปลี่ยนพฤติกรรมในชีวิตประจําวัน การลดปริมาณขยะจะสามารถลดค่าใช้จ่ายในการจัดการขยะตั้งแต่การเก็บรวบรวม ขนส่ง การคัดแยกและใช้ประโยชน์ ตลอดจนการกําจัดขั้นสุดท้าย ลดปัญหาสภาวะสิ่งแวดล้อม และประหยัดทรัพยากรธรรมชาติ โดยทั่วไปแล้วหน่วยงานองค์กรและชุมชน สามารถลดปริมาณขยะที่จะเกิดขึ้นได้ ก่อนจะทิ้งขยะ หยุดคิดสักนิดว่าเราจะสามารถลดปริมาณขยะและนำขยะกลับมาใช้ประโยชน์ได้ไหม**

**4.การลดปริมาณขยะในโรงเรียน**

**โรงเรียนในฐานะที่เป็นแหล่งให้ความรู้ และปลูกฝังวิถีการดำเนินชีวิตที่เป็นมิตรต่อสิ่งแวดล้อมให้กับนักเรียนซึ่งจะเติบโตเป็นอนาคตของชาติต่อไป จึงมีแนวคิดที่จะให้นักเรียนลดปริมาณขยะที่เกิดขึ้นในแต่ละวันลง โดยให้นักเรียนได้เรียนรู้จากการปฏิบัติจริง ฝึกการคัดแยกขยะที่สามารถนำกลับมาใช้ประโยชน์ใหม่ได้ วิธีการนี้นอก จากจะช่วยลดปริมาณขยะที่ต้องนำเข้าเตาเผาได้แล้ว ยังเป็นการฝึกทักษะการทำงานให้กับนักเรียน และเป็นการเพิ่มมูลค่าให้กับสิ่งของอีกด้วย**

**การจัดการขยะด้วยแนวคิด 7 R**

**แนวคิดด้านการจัดการขยะเพื่อการปรับตัวต่อภาวะโลกร้อน คือก่อนจะทิ้งขยะควรหยุดคิดสักนิดว่าจะสามารถลดปริมาณขยะ หรือนำขยะกลับมาใช้ประโยชน์ได้หรือไม่ แนวคิดที่น่าสนใจคือแนวคิด 7R ซึ่งมีรายละเอียดดังนี้**

**1. Rethink  ( คิดใหม่ )**

**เป็นการเปลี่ยนความคิดเรื่องการใช้ทรัพยากรธรรมชาติอย่างถูกต้องเหมาะสมไม่ได้ทำตามกระแสแต่อย่างเดียว  แต่ทำจากใจหรือจากจิตสำนึกที่ดี  เช่น**

**-          การซื้อสินค้าที่ผลิตจากวัสดุที่เป็นมิตรกับสิ่งแวดล้อม**

**2. Reduce  ( ลดการใช้ )**

**เป็นการลดใช้ทรัพยากรให้เหลือเท่าที่จำเป็นหรือนำมาใช้ให้เกิดประสิทธิภาพสูงสุด  เช่น**

**-           ใช้ถุงผ้าหรือตะกร้าหวายเลิกง้อถุงพลาสติก**

**-          ใช้กล่องข้าวหรือปิ่นโตลดการใช้โฟม**

**-          ใช้แก้วน้ำส่วนตัวงดใช้แก้วที่ใช้ครั้งเดียวแล้วทิ้ง**

**-          พยายามอย่าใช้กระดาษสิ้นเปลือง ควรพิมพ์และถ่ายเอกสารเท่าที่จำเป็น จะช่วยลดการตัดต้นไม้และลดพลังงานในการผลิตได้**

**-          ลดเว้นขอบกระดาษลงจากมาตรฐาน  เช่น  การลดขอบเอกสารด้านซ้ายจาก 3.175 ซม. เป็น 2.5  ซม. และขอบขวาจาก  3.175 ซม. เป็น 1.25  ซม.สามารถใช้พื้นที่กระดาษเพิ่มได้มากขึ้นถึง  27%**

**-          ลองลดปริมาณน้ำในถังชักโครก ด้วยการใส่ก้อนอิฐหรือขวดน้ำไปแทนที่น้ำ**

**-          ปิดน้ำเสมอเมื่อเลิกใช้งาน ร่วมกันสอดส่องไม่ให้น้ำเปิดไหลทิ้งก่อนจะออกจากห้องน้ำ**

**-          รินน้ำดื่มให้พอดี และดื่มให้หมดทุกครั้ง หากดื่มน้ำเหลือนำมาใช้รดน้ำต้นไม้ หรือรวบรวมเพื่อทำความสะอาดสิ่งต่างๆ**

**-          ใช้แก้วน้ำตอนแปรงฟันและล้างหน้า เนื่องจากการแปรงฟันโดยใช้น้ำจากแก้ว…จะใช้น้ำเพียง 0.5 – 1 ลิตร แต่หากปล่อยน้ำไหลออกจากก๊อกตลอดเวลาจะใช้น้ำถึง 20-30 ลิตร**

**-          เลือกใช้ฝักบัวอาบน้ำและปิดน้ำในขณะที่ถูสบู่…จะใช้น้ำเพียง 30  ลิตร หากไม่ปิดอาจใช้ถึง 90  ลิตร แต่ถ้าใช้อ่างอาบน้ำต้องใช้น้ำถึง  110 – 200 ลิตร  เลยทีเดียว**

**-          ล้างผักและผลไม้ในอ่างหรือภาชนะที่มีการกักเก็บน้ำเพียงพอดีกว่าล้างโดยตรงจากก๊อก ประหยัดน้ำได้มากกว่า 50%**

**-          ทานอาหารให้เต็มอิ่ม  แต่อย่าเหลือทิ้ง อย่าเหลือขว้าง  เพราะกว่าจะเป็นอาหาร  ต้องใช้พลังงานในการผลิตนะครับ**

**-          สนับสนุนการซื้อสินค้าในท้องถิ่นช่วยลดเชื้อเพลงในการขนส่งและช่วยพ่อค้าแม่ค้า  แถวบ้านให้มีงานทำ**

**3. Reuse ( ใช้ซ้ำ )**

**เป็นการนำกลับมาใช้ใหม่ หรือใช้อีกครั้ง หรือหลายๆครั้ง เช่น**

**-          แยกประเภทกระดาษที่ใช้แล้วเพื่อนำกลับมาใช้ใหม่อย่างเหมาะสมกระดาษดีนำมาใช้พิมพ์ใหม่เป็นกระดาษ 2 หน้าสำหรับเอกสารร่าง กระดาษยับนำมาตัดเป็นกระดาษโน้ต  กระดาษ 2 หน้าทำเป็นถุงใส่ของ**

**-          บริจาคสิ่งของที่เลิกใช้แล้วแต่มีสภาพดีให้กับผู้ที่ขาดแคลน**

**-          ประกวดนวัตกรรมนำขยะกลับมาใช้ซ้ำ เช่น การนำกระดาษมาเป็นซองใส่ยา ฯลฯ**

**-          ใช้ถุงพลาสติกซ้ำหลายๆครั้งตามสภาพความเหมาะสม**

**4. Recycle ( นำกลับมาใช้ใหม่ )**

**เป็นการนำวัสดุที่หมดที่หมดสภาพแล้วหรือที่ใช้แล้วมาแปรสภาพด้วยกระบวนการต่าง ๆ เพื่อนำกลับมาใช้หรือแปรรูปเป็นผลิตภัณฑ์ใหม่  เช่น**

**-          คิดก่อนทิ้งว่าขยะช่วยกันแยกประเภทขยะเพื่อให้ได้ขยะรีไซเคิลมากที่สุดและเพื่อช่วยลดขั้นตอนและลดพลังงานในการกำจัดขยะ  เนื่องจากขยะแต่ละชนิดมีวิธีการกำจัดที่ไม่เหมือนกัน**

**-          สร้างธนาคารขยะที่ทุกคนเป็นเจ้าของร่วมกัน  เพื่อการหมุนเวียนทรัพยากรกลับมาใช้ให้เกิดประโยชน์สูงสุด**

**-          คัดแยกขยะประเภทกระดาษ  แก้ว โลหะเพื่อการนำกลับไปรีไซเคิลได้ไม่รู้จบ**

**-          คัดแยกขยะประเภทกล่องนมเพื่อบริจาคนำไปผลิตแผ่นกรีนบอร์ด**

**5. Repair  ( ซ่อมแซม )**

**เป็นการซ่อมแซมให้ใช้การได้ใหม่  เช่น**

**-          กระป๋องพลาสติก ที่แตกร้าวหรือเป็นรูใช้กาวประสานหรืออุดรูเหล่านั้นมันก็ยังใช้ได้เหมือนเดิมทำให้อายุการใช้งานนานขึ้น การกลายเป็นขยะก็ยืดเวลาออกไป**

**6. Reject  ( ปฏิเสธ )**

**เป็นการปฏิเสธการใช้ทรัพยากรแบบครั้งเดียวทิ้งหรือหารนำเข้าจากแดนไกล  หรือการปฏิเสธใช้สินค้าหรือผลิตภัณฑ์ที่ทำลายโลก  เช่น พลาสติก  กล่องโฟมบรรจุอาหาร**

**7. Return ( ตอบแทน )**

**เป็นการตอบแทนสิ่งที่พวกเราได้ทำลายไปคืนสู่โลก เช่น**

**- ปลูกต้นไม้กันเยอะ ๆ เพื่อเพิ่มพื้นที่สีเขียวคืนแก่โลก ช่วยโลกสดใส ลดก๊าซคาร์บอนไดออกไซด์ ลดปัญหาโลกร้อน**

**บทที่ 3**

**การดำเนินการศึกษาค้นคว้า**

**ในการศึกษาค้นคว้าเรื่อง วิธีการลดปริมาณขยะในโรงเรียน ผู้ดำเนินการศึกษาค้นคว้าได้ดำเนินการดังขั้นตอนต่อไปนี้**

**1. กำหนดขอบเขตในการศึกษาค้นคว้า ผู้ดำเนินการศึกษาค้นคว้าได้กำหนดขอบเขตดังนี้**

**1.1 ขอบเขตด้านเนื้อหา**

**- ปริมาณขยะในโรงเรียน**

**- สาเหตุที่มาของขยะ**

**- การป้องกันขยะในโรงเรียน**

**- การลดปริมาณขยะในโรงเรียน**

**1.2 ขอบเขตด้านประชากร ได้แก่**

**กลุ่มตัวอย่าง  ได้แก่ นักเรียนชั้นมัธยมศึกษาปีที่ 1,2,4,5,6  โรงเรียนสตรีอ่างทอง จำนวน 50คน**

**1.3 ขอบเขตด้านระยะเวลา**

**ภาคเรียนที่ 1 ปีการศึกษา 2562**

**2. วิเคราะห์และสังเคราะห์ความรู้เรื่องลดปริมาณขยะในโรงเรียน เป็นแผ่นพับ เพื่อเผยแพร่ให้กับกลุ่มตัวอย่างที่กำหนดไว้**

**3. ออกแบบสำรวจความคิดเห็นเรื่องลดปริมาณขยะในโรงเรียน โดยออกแบบประเมินค่าเป็น เห็นด้วย และ ไม่เห็นด้วย แล้วนำแบบสำรวจไปให้ครูที่ปรึกษาตรวจสอบความถูกต้องด้านเนื้อหาและโครงสร้าง หลังจากนั้นนำเอาข้อเสนอแนะมาปรับปรุงแก้ไขพิมพ์เป็นฉบับจริงแล้วนำไปสำรวจกับกลุ่มตัวอย่างกลุ่มเดิม**

**4. สรุปผลการสำรวจความคิดเห็น**

**บทที่ 4**

**สรุปผลการศึกษาค้นคว้า**

**ในการศึกษาค้นคว้าเรื่อง ลดปริมาณขยะในโรงเรียน ผู้ศึกษาค้นคว้าได้กำหนดวัตถุประสงค์และสมมุติฐาน ไว้ดังนี้**

**วัตถุประสงค์**

**1. เพื่อศึกษาปริมาณขยะในโรงเรียน**

**2. เพื่อศึกษาสาเหตุที่มาของขยะ**

**3. เพื่อศึกษาการป้องกันขยะในโรงเรียน**

**4. เพื่อศึกษาการลดปริมาณขยะในโรงเรียน**

**สมมุติฐาน**

**ถ้าลดการรับประทานอาหารนอกพื้นที่บริเวณโรงอาหารจะสามารถลดปริมาณขยะได้จริง**

**สรุปผลการศึกษาได้ดังนี้**

**1. ปริมาณขยะในโรงเรียน**

**1.1 โรงเรียนสตรีอ่างทอง กำลังเผชิญกับปัญหาขยะล้นโรงเรียน เป็นแหล่งการศึกษา มีปริมาณนักเรียนที่เข้ามาร่วมใช้ทรัพยากรในโรงเรียนเพิ่มขึ้น ส่งผลให้การบริโภค การศึกษา และกิจกรรมต่างๆ จากการหมักหมมของกองขยะที่ไม่ได้รับการคัดแยก ทำให้เกิดการเหม็นเน่า และทำให้ภาพลักษณ์ของโรงเรียนดูแย่ลง**

**2. สาเหตุที่มาของขยะ**

**2.1 เกิดจากความมักง่ายและขาดความจิตสำนึก**

**2.2 การใช้สิ่งของของนักเรียนที่ไม่คำนึงถึงปริมาณขยะที่เพิ่มขึ้น**

**2.3 ทิ้งขยะไม่เป็นที่ หรือ ไม่ทิ้งขยะลงในถังขยะ**

**3. การป้องกันขยะในโรงเรียน**

**3.1 ปลูกฝังวิถีการดำเนินชีวิตที่เป็นมิตรต่อสิ่งแวดล้อมให้กับนักเรียน**

**3.2  ฝึกการคัดแยกขยะที่สามารถนำกลับมาใช้ประโยชน์ใหม่ได้**

**4. การลดปริมาณขยะในโรงเรียน**

**4.1 รณรงค์ให้นักเรียนมีจิตสำนึกในการทิ้งขยะให้เป็นที่ โดยเริ่มจากนักเรียนกลุ่มเล็กๆ เช่น   จิตอาสา  สภานักเรียน**

**สรุปแบบสอบถามเรื่อง ลดปริมาณขยะในโรงเรียน**

|  |  |
| --- | --- |
|  **รายการประเมิน** | **ระดับความพึงพอใจ** |
| **มาก** | **ปานกลาง** | **น้อย** |
| **1 ปัญหาเกิดจากความมักง่ายของนักเรียน** | **0.56** | **0.63** | **0.08** |
| **2 ทิ้งขยะไม่ลงถัง** | **0.46** | **0.48** | **0.08** |
| **3 การใช้สิ่งของนักเรียนโดยไม่คำนึงถึงขยะที่เพิ่มขึ้น** | **0.03** | **0.66** | **0.06** |
| **4 เกิดความสกปรก** | **0.68** | **0.03** | **0.09** |
| **5 ขยะอยู่ทั่วตามอาคารเรียน** | **0.56** | **0.04** | **0.06** |

**ตารางที่ 2 ผลการประเมิน การลดปริมาณขยะในโรงเรียน ของนักเรียน ม.1-6 โรงเรียนสตรีอ่างทอง**

|  |  |  |
| --- | --- | --- |
| **รายการประเมิน** | **ค่าเฉลี่ย** | **ระดับคุณภาพ** |
| **1 ปัญหาเกิดจากความมักง่ายของนักเรียน** | **11.2** | **ปานกลาง** |
| **2 ทิ้งขยะไม่ลงถัง** | **9.6** | **น้อย** |
| **3 การใช้สิ่งของนักเรียนโดยไม่คำนึงถึงขยะที่เพิ่มขึ้น** | **13.2** | **ปานกลาง** |
| **4 เกิดความสกปรก** | **13.6** | **มากที่สุด** |
| **5 ขยะอยู่ทั่วตามอาคารเรียน** | **11.2** | **ปานกลาง** |
| **รวม 180****รวมทั้งฉบับ 11.76** |

 **จะเห็นได้ว่า ผู้กรอกแบบสอบถามด้วยว่า การลดปริมาณขยะนี้สามารถลดขยะได้จริง**

**สรุปผลการศึกษาได้ว่า ขยะเป็นสาเหตุหลักของโรงเรียน ซึ่งก่อให้เกิดมลพิษและสภาพแวดล้อมภายในโรงเรียน แต่ขยะเราสามารถกำจัดได้โดย วิธีง่ายๆ และได้ผลจริง ด้วยการปลูกจิตสำนึกให้นักเรียนรักษาความสะอาด ปริมาณขยะสามารถลดได้จริง เป็นไปตามสมมุติฐานที่ตั้งไว้**

**บทที่ 5**

**อภิปรายผลและข้อเสนอแนะ**

**จากการศึกษาค้นคว้าเรื่องลดปริมาณขยะในโรงเรียน ผลการศึกษาพบว่า การรับประทานอาหารให้ถูกสถานที่และปลูกจิตสำนึกของนักเรียนในการทิ้งขยะ จะสามารถลดปริมาณขยะได้จริง**

**ข้อเสนอแนะในการศึกษาค้นคว้าครั้งต่อไป**

**1.  รณรงค์ให้นักเรียนหันมาสนใจเรื่องการทิ้งขยะลงถังขยะ**

**2.  ควรจัดกิจกรรมโครงการปลูกจิตสำนึกของนักเรียนในเรื่องรักษ์สิ่งแวดล้อม**

